Številka: 410–24/2017-80

Bled, 21. 9. 2017

**JAVNI RAZPIS IN RAZPISNA DOKUMENTACIJA**

## ZA DODELITEV POMOČI ZA OHRANJANJE IN SPODBUJANJE RAZVOJA KMETIJSTVA IN PODEŽELJA V OBČINI BLED ZA LETO 2017

**Ukrep 8: Podpora delovanju društev s področja kmetijstva, gozdarstva in razvoja podeželja**

Na podlagi 8. člena Pravilnika o ohranjanju in spodbujanju razvoja kmetijstva in podeželja v občini Bled za programsko obdobje 2015 – 2020 *(Uradno glasilo slovenskih občin, št. 47/2015; v nadaljevanju Pravilnik)* in Odloka o proračunu Občine Bled za leto 2017 *(Uradno list RS, št. 83/2016, 31/2017)* župan Občine Bled objavlja

**JAVNI RAZPIS ZA DODELITEV POMOČI ZA OHRANJANJE IN SPODBUJANJE RAZVOJA KMETIJSTVA IN PODEŽELJA V OBČINI BLED ZA LETO 2017**

# PREDMET IN NAMEN RAZPISA:

Predmet javnega razpisa je dodelitev nepovratnih sredstev za ohranjanje in spodbujanje razvoja kmetijstva in podeželja iz proračuna Občine Bled za leto 2017, v skupni višini 5.000 EUR, iz naslova naslednjega ukrepa:

|  |  |  |
| --- | --- | --- |
| **Vrste pomoči**  | **Ukrepi:**  | **VIŠINA SREDSTEV** |
| **Ostali ukrepi občine** (na podlagi veljavne zakonodaje s področja javnih financ) | **UKREP 8**: Podpora delovanju društev s področja kmetijstva, gozdarstva in razvoja podeželja  | **5.000 €** |

# SPLOŠNA DOLOČILA - POGOJI ZA PRIJAVO NA RAZPIS:

* Pomoč se dodeli na podlagi vloge, ki vsebuje osnovne podatke o upravičencu/izvajalcu, podatke o naložbi/storitvi, časovni potek in predvidene stroške.
* Pomoč je dodeljena takrat, ko se pravica do prejema pomoči prenese na upravičenca na podlagi veljavnega nacionalnega pravnega režima oz. ko sklep o dodelitvi pomoči postane pravnomočna.
* Upravičenec, ki pridobi pomoč iz tega razpisa, mora voditi predpisano dokumentacijo, ki je določena z javnim razpisom. Dokumentacijo in pogodbo o dodelitvi sredstev mora hraniti še najmanj deset let po zadnjem izplačilu sredstev.
* Upravičenec mora po izplačilu sredstev omogočiti, da Komisija za terenske oglede, ki jo s sklepom imenuje župan, lahko v naslednjih petih letih preveri, če se naložba uporablja za namen, za katerega je upravičenec pridobil sredstva in preveri predpisano dokumentacijo.
* Upravičeni prejemnik sredstev ne sme uporabljati naložbe v nasprotju z namenom dodelitve sredstev.
* Upravičenec, ki je že pridobil pomoč iz tega razpisa, za isto naložbo, kot jo je navedel v vlogi, ne more kandidirati naslednjih pet let.
* Do finančnih spodbud niso upravičeni tisti subjekti, ki nimajo poravnanih zapadlih obveznosti do občine ali države.
* Prejemnik podpore mora imeti za nakazilo dodeljenih sredstev odprt transakcijski račun v Republiki Sloveniji.
* Pomoči po Pravilniku se ne dodeli za davek na dodano vrednost, razen kadar po predpisih, ki urejajo DDV, le-ta ni izterljiv.
* Upravičenec mora predložiti izjavo o prejetih sredstvih za isti namen oziroma izjavo, da ni prejel sredstev za isti namen iz drugih javnih (državnih ali evropskih) sredstev.

# UKREPI, PREDMETI PODPORE, UPRAVIČENCI, UPRAVIČENI STROŠKI, POGOJI IN ZNESEK POMOČI TER VIŠINA SREDSTEV

## UKREP 8: Podpora delovanju društev s področja kmetijstva, gozdarstva in razvoja podeželja (višina sredstev: 5.000 €)

1. **Predmet**

Namen ukrepa je sofinanciranje neprofitnih aktivnosti in materialnih stroškov društev oz. združenj s področja kmetijstva, gozdarstva in podeželja iz območja občine, ki ne predstavljajo državno pomoč ter njihov cilj z ustanovitvijo in delovanjem ni pridobivanje dobička. Cilj ukrepa je omogočanje izvedbe programov dela navedenih društev oziroma združenj.

1. **Upravičeni stroški**
* stroški povezani s predstavijo oz. promocijo dejavnosti društva, pomembno za razvoj kmetijstva, gozdarstva in podeželja kot so: splošna predavanja (strokovna in splošna predavanja), tečaji brez pridobitve certifikata, krožki, strokovne ekskurzije, seminarji, udeležbe na posvetih, okrogle mize ipd.;
* stroški povezani z organizacijo in izvedbo različnih aktivnosti društev oz. združenj, ki prispevajo k prepoznavnosti občine kot so: priprava gradiv, zloženk, objave v medijih, organizacija samostojnih prireditev ipd.;
* stroški povezani z organizacijo in izvedbo različnih aktivnosti, ki izhajajo iz ohranjanja kulturne in tehnične dediščine kmetijstva in podeželja: prikazi tradicionalnih domačih obrti in običajev, prikazi tehnične dediščine, razstave, tekmovanja ipd.;
* stroški povezani s sodelovanjem in predstavitvijo društev na prireditvah lokalnega, regionalnega, državnega ali mednarodnega pomena ter na prireditvah drugih društev in organizacij;
* materialni stroški, povezani z izvedbo programov društev oz. združenj, razen stroški reprezentance.
1. **Upravičenci do pomoči**
* društva in njihova združenja, ki so registrirana in delujejo na območju občine na področju kmetijstva, gozdarstva in razvoja podeželja.
1. **Pogoji za pridobitev**

Upravičenci predložijo naslednjo dokumentacijo:

* odločbo o vpisu v register društev,
* finančno in vsebinsko ovrednoten letni program dela društva oz. združenja,
* seznam članov društva z območja občine in število vseh članov društva.
1. **Intenzivnost pomoči**
* do 100% upravičenih stroškov;
* najvišji skupni znesek za ukrep lahko znaša do 1.000 EUR.

# RAZPISNA DOKUMENTACIJA

Vloga mora biti predložena na predpisanem prijavnem obrazcu, ki mora biti pravilno izpolnjen in vsebovati tudi ustrezna dokazila vlagatelja, navedena v razpisu. Vzorca pogodbe vlagatelji vlogi ne prilagajo.

Razpisna dokumentacija je vlagateljem na voljo, od dneva objave javnega razpisa, v sprejemni pisarni Občine ali na spletni strani Občine <http://www.e-bled.si/>. Vse dodatne informacije v zvezi z javnim razpisom dobijo zainteresirani na e-mail naslovu obcina@bled.si ali po telefonu 04 575 01 00.

# ROKI IN NAČIN ODDAJE VLOG

Vlogo je potrebno poslati po pošti ali dostaviti osebno v zaprti kuverti na naslov: **Občina Bled, Cesta svobode 13, 4260 Bled** najkasneje do **23. 10. 2017**.

Obdobje do katerega morajo biti porabljena sredstva – datum, do katerega morajo biti dela, storitve opravljene in predloženi zahtevki (z dokazili) za izplačilo je **30. 11. 2017**.

**Vloga mora biti oddana v zaprti kuverti opremljeni z naslovom vlagatelja na zadnji strani. Na sprednji strani kuverte mora biti napisan tudi naslednji tekst:**

**»Ne odpiraj – Javni razpis - kmetijstvo 2017, ukrep­­­­ 8« .**

# OBRAVNAVA VLOG IN POSTOPEK ODOBRITVE

* Odpiranje vlog ne bo javno.
* Pravočasno prispele in pravilno označene vloge za razpisane namene bo obravnavala komisija, ki jo imenuje župan.
* Prepozno prispele oziroma neustrezno opremljene vloge bodo s sklepom zavržene, neutemeljene pa zavrnjene.
* Predlagatelja nepopolne vloge komisija v roku 8 dni od odpiranja vlog pisno pozove na dopolnitev vloge. Rok dopolnitve je 5 dni od prejema poziva. Vloge, ki jih vlagatelji v roku ne bodo dopolnili, se s sklepom zavrže, neustrezno dopolnjene vloge pa zavrne.
* Upravičenci bodo o izidu razpisa obveščeni s sklepom.
* Sklep postane izvršljiv z dnem pravnomočnosti le-tega. Vlagatelji imajo možnost podati izjavo, da se odpovedujejo pravici do pritožbe, v tem primeru sklep postane pravnomočen že pred potekom pritožbenega roka.
* Po pravnomočnosti sklepa o dodelitvi sredstev občina z upravičenci sklene pogodbo, s katero se podrobneje opredelijo način in pogoji koriščenja dodeljenih sredstev.
* Če se izbrani upravičenec v 8 dneh od prejema poziva za podpis pogodbe nanj ne odzove, se šteje, da je vlogo na javni razpis umaknil in ni več upravičen do pomoči po tem razpisu. V primeru, da vlagatelj vloge, sam odstopi od svoje zahteve za pridobitev sredstev, mora o tem pisno obvestiti Občino Bled, Cesta svobode 13, 4260 Bled.

# MERILA ZA DODELITEV SREDSTEV

Pri dodeljevanju sredstev za sofinanciranje navedenega ukrepa bo komisija upoštevala naslednja merila:

* število članov društva iz občine Bled glede na število vseh članov društva. Na podlagi tega merila se izračuna delež sofinanciranja (delež).
* višina upravičenih stroškov navedenih v prijavnem obrazcu in razvidnih iz finančnih planov društev in njihovih združenj za leto 2017 (upravičeni stroški). Podatki v prijavnem obrazcu, finančnih planih društev in njihovih združenj morajo biti identični.

Znesek upravičenih stroškov (upravičeni stroški) se nato pomnoži z izračunanim deležem za posameznega prijavitelja (delež). Na podlagi tega izračuna dobimo možno višino sofinanciranja (znesek). V primeru da znesek za posameznega prijavitelja preseže najvišji znesek pomoči, se prosilcu lahko dodeli sredstva do višine, ki so opredeljena kot najvišji znesek pomoči pri ukrepu 8.

Če seštevek vseh vlog (zneskov), z upoštevanjem najvišjega možnega sofinanciranja, preseže vrednost razpisanih sredstev, se sofinanciranje vsem vlogam sorazmerno zniža.

# NADZOR IN SANKCIJE

* Nadzor nad namensko porabo sredstev opravlja komisija, ki jo imenuje župan.
* V primeru ugotovljene nenamenske porabe sredstev, pridobljenih po tem razpisu, mora prejemnik vrniti odobrena sredstva v celoti s pripadajočimi zakonitimi zamudnimi obrestmi od dneva prejema do dneva vračila, če se ugotovi:
	+ da so bila dodeljena sredstva delno ali v celoti nenamensko porabljena;
	+ da upravičenec projekta ni izvedel ali ga ni izvedel v celoti;
	+ da je upravičenec za katerikoli namen pridobitve sredstev navajal neresnične podatke;
	+ da je upravičenec za isti namen in iz istega naslova že pridobil finančna sredstva.
* V navedenih primerih ugotovljene nenamenske porabe sredstev, upravičenec izgubi pravico do prijave na razpis po tem Pravilniku za naslednji dve leti.

Številka: 410 – 24/2017-80

Datum: 21. 9. 2017

 Janez Fajfar l. r.

 ŽUPAN